पाएं अपने शहर की ताज़ा ख़बरें और फ्री ई-पेपरडाउनलोड करें
सिटी में वायु प्रदूषण चरम पर पहुंच गया है। शाम 5 बजे जालंधर में प्रति घनमीटर हवा में 167 परसेंट धूल और गैस के कण पाए गए हैं। जबकि लॉकडाउन के कारण सड़कों पर आवाजाही कम है। फोकल पाॅइंट तथा गदईपुर की फैक्ट्रियां भी लंबे बिजली कटों के कारण बंद रहीं। रविवार को जालंधर में दिन का तापमान 40 डिग्री रहा जबकि रात का तापमान 23 डिग्री रहा था। इसके साथ आंशिक बादल छाए रहने से काफी हद तक तीखी धूप से भी राहत रही है। लेकिन मुख्य तौर पर मौसम गर्म है और गर्म हवा के साथ धूल के कारण तेजी के साथ बह रहे हैं, जिससे हवा में प्रदूषण चरम पर पहुंच गया है।
रविवार को सुबह ही गेहूं के खेतों में कटाई का काम जारी था और इन दिनों किसान चारा बनाने में जुटे हुए हैं। इस कारण खेतों से धूल की परत पैदा हो रही है। इस कारण जालंधर में प्रति घन मीटर हवा में 167% धूल बन गई है। इस समय मंडी गोबिंदगढ़ में ऑक्सीजन की शॉर्टेज के चलते लोहे के सभी कारखाने बंद हैं। लोहे के बंद कारखानों के कारण प्रदूषण में रिकॉर्ड कमी आई है। दूसरी तरफ रोपड़ में पंजाब में सबसे ज्यादा साफ हवा है। अभी तेज हवाओं के साथ बारिश के आसार हैं जिस वजह से मई महीने के पहले हफ्ते में प्रदूषण से आंशिक राहत मिलेगी। कोरोनावायरस से बचाने वाला मास्क धूल से भरी हवा में भी सुरक्षा दे रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn